b'\n_START_ARTICLE_\nTheo Walcott\n_START_SECTION_\nTidlig karriere\n_START_PARAGRAPH_\nWalcott er nev\xc3\xb8en til Sir Clyde Walcott, cricketspiller fra Barbados, som spilte for West India, og ble sl\xc3\xa5tt til ridder for sin innsats i cricketsporten. Theo Walcott spilte for A.F.C. Newbury som ung. Hans mest minneverdige kamp for klubben var da Newburys U-11 lag slo Down Grange Albion 4-2 i Peter Houseman Liga-cup finale. Walcott scoret ogs\xc3\xa5 over 100 m\xc3\xa5l i sin eneste sesong for klubben, f\xc3\xb8r han valgte \xc3\xa5 spille for Southampton._NEWLINE_I 2004-05 sesongen, spilte han for Southamptons juniorlag som n\xc3\xa5dde FA Youth Cup finalen mot Ipswich. I tillegg ble han den yngste personen som noensinne har spilt for Southampton sitt reservelag. Han var bare 15 \xc3\xa5r og 175 dager, da han kom inn som innbytter mot Watford i september 2004. Men han fikk aldri spille i Premier League for klubben._NEWLINE_Sommeren 2005 fikk han en stor sponsorkontrakt med Nike, f\xc3\xb8r han hadde spilt en eneste ligakamp .\n_START_SECTION_\nSouthampton\n_START_PARAGRAPH_\nF\xc3\xb8r starten p\xc3\xa5 2005-06 sesongen fikk han v\xc3\xa6re med Southamptons A-lag under sesongoppkj\xc3\xb8ringen i Skottland. Dette var bare 2 uker etter han hadde signert fulltidskontrakt med klubben. Angriperen ble deretter den yngste spilleren som noensinne har spilt for klubbens f\xc3\xb8rstelag, da han var 16 \xc3\xa5r og 143 dager, og det skjedde i 0-0 kampen hjemme mot Wolves i Championship._NEWLINE_Walcott spilte sin f\xc3\xb8rste hele kamp borte mot Leeds United den 18. oktober 2005, og scoret samtidig sitt f\xc3\xb8rste m\xc3\xa5l p\xc3\xa5 seniorniv\xc3\xa5. Han fortsatte \xc3\xa5 score mot Millwall 4 dager senere, samt i sin hjemmedebut fra start mot Stoke City den f\xc3\xb8lgende l\xc3\xb8rdagen. Hans raske fremgang gjorde at han endte som en av tre finalister i den prestisjefylte prisen BBC Young Sports Personality of the Year 11. desember 2005.\n_START_SECTION_\nArsenal\n_START_PARAGRAPH_\nHans prestasjoner tiltrakk seg etterhvert oppmerksomhet fra britisk media, som ans\xc3\xa5 ham som en av de mest lovende engelske fotballspillere i sin generasjon. P\xc3\xa5 dette tidspunktet spilte alts\xc3\xa5 Walcott i Football League Championship, etter at laget hadde rykket ned fra FA Premier League sesongen f\xc3\xb8r. Det gikk spekulasjoner om at Walcott var p\xc3\xa5 vei til en Premier League klubb. Kandidatene som ble nevnt, var bl.a. Arsenal, Chelsea, Liverpool, Manchester United og Tottenham Hotspur, samtidig som det ble rapportert om interesse fra europeiske storheter som Real Madrid og Juventus. Etter mye spekulasjon i media, signerte Walcott for Arsenal 20. januar 2006, for \xc2\xa35 millioner, noe som kan stige til \xc2\xa312 millioner, basert p\xc3\xa5 antall kamper for klubb og landslag ._NEWLINE_Walcott fikk ikke sin f\xc3\xb8rstelagsdebut for Arsenal i Premier League 2005-2006, men var ubenyttet reserve 4. februar mot Birmingham City. To dager senere ble han uttatt til Englands U-19 landslag for f\xc3\xb8rste gang, til en kamp mot Slovakia. Den 7. februar 2006 debuterte Walcott for Arsenal sitt reservelag mot Portsmouth p\xc3\xa5 banen Havant. Han scoret, men Arsenal tapte 3-2. Deretter ble han tatt ut i Ars\xc3\xa8ne Wengers 18-mannstropp til klubbens Mesterligakamp mot Real Madrid (den f\xc3\xb8rste kampen, i Spania 21. februar 2006)._NEWLINE_Den 28. februar 2006 spilte Walcott for Englands U-19 landslag mot Slovakia p\xc3\xa5 Sixfields Stadium i en treningskamp. England vant 3-0, og Walcott scoret etter 80 minutter p\xc3\xa5 et straffespark. Hans f\xc3\xb8rste fors\xc3\xb8k mislyktes, men dommeren mente at straffen skulle tas p\xc3\xa5 nytt, og da scoret han._NEWLINE_Den 16. mars 2006, p\xc3\xa5 hans egen 17-\xc3\xa5rsdag signerte han endelig kontrakt som profesjonell fotballspiller. Kontrakten skal angivelig gi ham \xc2\xa31 million i \xc3\xa5ret, og varer til sommeren 2008, med intensjonsavtale for fornying .\n_START_SECTION_\nEverton\n_START_PARAGRAPH_\n17. januar 2018 skrev Walcott under en 3,5 \xc3\xa5rs kontrakt med Everton, etter og har slitt mye med spilletid de seneste \xc3\xa5rene. Han forlot Arsenal etter nesten 12 \xc3\xa5r.\n_START_SECTION_\nFotball-VM 2006\n_START_PARAGRAPH_\nWalcott var det st\xc3\xb8rste sjokket i Sven-G\xc3\xb6ran Erikssons VM-tropp, som ble annonsert 8. mai 2006. Begge f\xc3\xb8rstevalgene som angripere, Wayne Rooney og Michael Owen, var under restitusjon etter skade, men kom likevel med i troppen. Det spesielle var at Walcott ble valgt foran erfarne storscorere som Jermain Defoe og Darren Bent._NEWLINE_Walcott debuterte for England 30. mai 2006, og ble dermed den yngste spilleren gjennom tidene for landslaget. Walcott var 17 \xc3\xa5r og 75 dager da han debuterte i en treningskamp f\xc3\xb8r VM mot Ungarn._NEWLINE_Erikssons avgj\xc3\xb8relse om \xc3\xa5 inkludere Walcott i VM-troppen ble tatt uten \xc3\xa5 ha sett ham i aksjon. Walcott hadde heller aldri spilt en eneste kamp i Premier League, eller p\xc3\xa5 landslagsniv\xc3\xa5 over U-19 niv\xc3\xa5.'